Деница Минчева
Не умея, не мога, но вярвам…

chitanka.info

Не умея, не мога, но вярвам,

че ти ще успееш сама

да откриеш над всичко цвета

на изгряващ живот.

Преобръщат ме бавно вълните,

а ти се промъкваш отвъд.

Изоставено щастие вплита

във душите ни сън.

Ти си утринна птица запяла.

По очите гадаеш света,

за да върнеш при всеки цвета

на изгряващ живот.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.